1. pielikums
TEHNISKĀ SPECIFIKĀCIJA
SIA “Bauskas slimnīca” ēku logu, palodžu un rāmju mazgāšanas pakalpojums
Identifikācijas numurs BS 2026/8-CA
1. Pasūtītājs:
Sabiedrība ar ierobežotu atbildību “Bauskas slimnīca” (turpmāk tekstā – SIA “Bauskas slimnīca”)
2. Iepirkumu priekšmets:
Ēku logu, palodžu un rāmju mazgāšana SIA “Bauskas slimnīca” objektos.
3. Darba uzdevums:
3.1. Nodrošināt otrā un trešā stāva logu mazgāšanu,
3.2. Nodrošināt logu stiklu mazgāšanu no ārpuses, 
3.3. Nodrošināt rāmju un palodžu mazgāšanu no ārpuses.
4. Pakalpojumu veikšanas vietas adreses un apjoms:
	Nr. p.k.
	Adrese Bauskā
	Mērvienība
	Apjoms (no logu ārpuses), m2
	Ēkas stāvs

	1.
	Dārza iela 7/1, Bauska, Bauska pilsēta, Bauskas novads, LV-3901
	m2
	240,00
	Otrais un trešais

	2.
	Dārza iela 7/2, Bauska, Bauska pilsēta, Bauskas novads, LV-3901
	m2
	158,36
	Otrais 

	 
	 
	Kopā: 
	398,36
	


* Līguma izpildes laikā objektu saraksts var tikt papildināts.
5. Papildu informācija.
5.1. Pretendents pirms piedāvājuma sagatavošanas un iesniegšanas var apsekot objektus, lai izvērtētu darba apjomus un darba veikšanai nepieciešamus palīglīdzekļus, mehānismus, ierīces u.t.t.
5.2. Pakalpojums tiks nodrošināts ar Izpildītāja materiāliem un tehniskiem līdzekļiem (mazgāšanas līdzekļi, instrumenti, palīgmateriāli, mehānismi u.t.t.). Pakalpojuma sniegšanā tiek izmantoti tīrīšanas līdzekļi, kas atbilst Ministru kabineta 2017. gada 20. jūnija noteikumu Nr. 353 ''Prasības zaļajam publiskajam iepirkumam un to piemērošanas kārtība''. Jāizmanto profesionālai lietošanai paredzēti mazgāšanas – tīrīšanas līdzekļi.
5.3. Sastādot finanšu piedāvājumu pretendentam jāparedz un jāiekļauj savā piedāvājumā arī palīgdarbu un palīgmateriālu izmaksas, kas nav tieši norādītas darba apjomos, bet bez kuru izpildes nevar nodrošināt darbu izpildi atbilstoši darba uzdevumam, kā arī ceļa un transporta izdevumus.
5.4. Par darba drošības un darba aizsardzības normu ievērošanu un uzraudzību atbilstoši Latvijas Republikas tiesiskiem aktiem pakalpojuma sniegšanas laikā objektos atbild Izpildītājs. Pēc pakalpojuma veikšanas kvalitatīvi izpildītie darbi tiek pieņemti ar darbu-pieņemšanas nodošanas aktiem. 
5.5. Ja paveikto darbu kvalitāte neatbilst prasībām, Pasūtītājs attiecīgo darbu pieņem, kad Izpildītājs veicis papildus pasākumus un panācis šī darba kvalitātes atbilstību Pasūtītāja prasībām. Pasūtītājam ir tiesības veikt kontroles pārbaudes.
5.6. Objektos jānodrošina kārtība un tīrība, un pēc pirmā aizrādījuma jālikvidē trūkumi. Darba zonām jābūt norobežotām tā, lai nepieļautu nepiederošu personu iekļūšanu tajās.
5.7. Katrā adresē logi tiek mazgāti vienu reizi gadā.
5.8. Pieteikums darbu veikšanai saņem rakstiski e-pasta adresē no Pasūtītāja pārstāvja.
5.9. Pakalpojuma veikšanas laiks ir saskaņojams ar Pasūtītāja kontaktpersonu un rakstiski piefiksējams e-pasta adresē: evija.strazdina@bauskasslimnica.lv.
5.10. Darba izpildes laiks ņemot vērā telpās atrodošo iestāžu darba laiku.
5.11. Pakalpojums tiek sniegts ar Izpildītāja personālu, materiāliem un tehnisko aprīkojumu. t.sk. vajadzības gadījumā izmantojot industriālā alpīnista metodi.
5.12. Pēc pakalpojuma veikšanas nekavējoties jāuzkopj veiktā pakalpojuma vieta, jāsavāc pakalpojuma izmantotie priekšmeti un atkritumi.
6. Izpildītājam  izvirzītās prasības: 
6.1. Izpildītājs un tā darbinieki ievēro pilnu konfidencialitāti attiecībā uz jebkuriem telpās esošiem dokumentiem un materiāliem jebkādā formā, ar kuriem Izpildītāja darbiniekiem ir iespēja apzināti vai neapzināti iepazīties pakalpojuma sniegšanas procesā. Izpildītājs apņemas nodrošināt jebkādu ziņu neizpaušanu trešajām personām attiecībā uz informāciju, kuru iespējams iegūt pakalpojuma sniegšanas procesā.
6.2. Izpildītājs apņemas pilnā apmērā atlīdzināt pasūtītājam un/vai trešajām personām zaudējumus, kas radušies pasūtītājam Izpildītāja, tā darbinieku, pieaicināto trešo personu vai iekārtu vainas dēļ, sniedzot pakalpojumus.
6.3. Nepieciešamības gadījumā Pasūtītājam ir tiesības mainīt logu platības, samazināt, vai papildināt objektu sarakstu (līdz 10%), Izpildītājam ir pienākums veikt darbus par tādam pašām vienības cenām, ka iesniegtajā finanšu piedāvājumā.
6.4. Pirms darbu uzsākšanas Izpildītājam jāsaskaņo ar Pasūtītāju darbu izpildes laiks un organizācijas jautājumus konkrētajā objektā.
6.5. Pēc darbu pabeigšanas Izpildītājam jāsagatavo Pakalpojumu pieņemšanas-nodošanas akts, darbu izpilde tiek pieņemti abām pusēm parakstot pieņemšanas-nodošanas aktu.    

